**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIE INIŢIALĂ**

**din 06.09.2024**

Urmare a notificării depuse de Asociaţia Composesoratul de pădure Şoimuş „Compad”, cu sediul în localitatea Ragla, nr. 56A, comuna Dumitriţa, județul Bistrița-Năsăud, prin Ocolul Silvic Dealu Negru, privind prima versiune a planului: **Amenajamentul fondului forestier proprietate privată aparținând Asociaţiei Composesoratului de pădure Şoimuş „Compad” - UP V Şoimuş**, situat în UAT Dumitrița, județul Bistrița-Năsăud, solicitare înregistrată la Agenţia pentru Protecţia Mediului Bistrița cu nr. 5719/28.04.2023, ultima completare cu nr. 10697/06.09.2024, în baza:

- H.G. nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;

- O.U.G. nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;

- H.G. nr. 1076/2004 privind stabilirea procedurii de realizare a evaluării de mediu pentru planuri şi programe;

- H.G. nr. 236/2023 pentru aprobarea metodologiei de derulare a procedurii de evaluare de mediu pentru amenajamentele silvice;

- O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări prin Legea nr. 49/2011, cu modificările şi completările ulterioare,

**AGENȚIA PENTRU PROTECȚIA MEDIULUI BISTRIȚA-NĂSĂUD,**

- în urma parcurgerii etapei de încadrare, conform prevederilor H.G. nr. 1076/2004, privind stabilirea procedurii de realizare a evaluării de mediu pentru planuri şi programe, de către Agenția pentru Protecția Mediului Bistrița-Năsăud,

- urmare a consultării titularului planului, a autorității de sănătate publică și a autorităților interesate de efectele implementării planului în cadrul ședinței Comitetului Special Constituit din 04.09.2024,

- în conformitate cu prevederile art. 5, alin. 3, litera a) și a Anexei 1 - Criterii pentru determinarea efectelor semnificative potențiale asupra mediului din H.G. nr. 1076/2004 privind stabilirea procedurii de realizare a evaluării de mediu pentru planuri şi programe,

- urmare a informării publicului prin anunţuri repetate şi în lipsa oricărui comentariu din partea publicului,

**decide că planul: Amenajamentul fondului forestier proprietate privată aparținând Asociaţiei Composesoratului de pădure Şoimuş „Compad” - UP V Şoimuş**, situat în UAT Dumitrița, județul Bistrița-Năsăud,

**titular**: **Asociaţia Composesoratul de pădure Şoimuş „Compad”**, cu sediul în localitatea Ragla, nr. 56A, comuna Dumitriţa, judeţul Bistriţa-Năsăud,

**în scopul aprobării:** Amenajamentului Silvic,

***nu necesită evaluare de mediu și nu necesită evaluare adecvată urmând a fi supus procedurii de adoptare fără aviz de mediu.***

**Motivele care au stat la baza luării deciziei etapei de încadrare sunt:**

**a)** amenajamentul **nu conține proiectele enumerate în anexa nr. 1 sau 2** la Legea nr. 292/2018 privind evaluarea impactului anumitor proiecte publice și private asupra mediului;

 **b)** amenajamentul **nu se suprapune cu arii naturale protejate** de interes național, internațional sau de interes comunitar.

*I. Prezentare generală*

*Perioada de valabilitate a amenajamentului este de zece ani, de la data aprobării prin Ordin de ministru și până la data de 31.12.2033, conform prevederilor Codului Silvic.*

*Administrator: Ocolul Silvic Dealu Negru.*

*UP V Șoimuș este situat în marea unitate a Carpaților Orientali, grupa munților vulcanici (Oaș-Călimani-Harghita), masivul Călimani, piemontul Călimanilor.*

*Principala unitate geomorfologică întâlnită în cuprinsul acestei unități de producție este versantul care prezintă configurația ondulată.*

*Altitudinile sunt cuprinse între 800 și 1390 de metri.*

*Suprafața determinată la actuala amenajare este de 337,20 ha, identică cu cea din documentele de proprietate și identică cu amenajamentul anterior.*

Repartizarea suprafeței conform limitelor actuale a unităților administrativ teritoriale:

|  |  |  |  |  |  |
| --- | --- | --- | --- | --- | --- |
| *Nr. crt.* | *Județul* | *Unitatea teritorial-administrativă* | *Denumire fost …* | *Parcele aferente* | *Suprafața**ha* |
| *O.S.* | *U.P.* |
| *1* | *Bistrița-Năsăud* | *Dumitrița* | *Livezile* | *V Budac* | *164-170, 171%, 172* | *337,20* |
| *Total* |  |  |  | *337,20* |

*Subunități de gospodărire*

*În raport cu obiectivele urmărite și funcțiile de producție și de protecție stabilite au fost constituite următoarele subunități de producție sau protecție:*

|  |  |  |
| --- | --- | --- |
| *Subunități de gospodărire* | *Suprafața [hectare]* | *%* |
| *A* | *Codru regulat, sortimente obișnuite* | *284,33* | *85* |
| *M* | *Conservare deosebită* | *51,59* | *15* |
| *Total arborete* | *335,92* | *100* |

*Funcțiile pădurii*

*Corespunzător obiectivelor social-economice, pădurile îndeplinesc următoarele funcţii principale:*

|  |  |
| --- | --- |
| ***C A T E G O R I E D E F O L O S I N ȚĂ*** | ***Suprafața (Ha)*** |
| ***GRF. I*** | ***GRF. II*** | ***Total*** |
| ***A - Paduri si terenuri destinate impaduririi sau reimpaduririi*** | *51,59* | *284,33* | *335,92* |
| *A1 - Paduri si terenuri destinate impaduririi pentru care se reglementeaza* |  | *284,33* | *284,33* |
|  *recoltarea de produse principale* |  |  |  |
| *A11 - Paduri inclusiv plantatii cu reusita definitiva* |  | *276,83* | *276,83* |
|  *164 A 164 B 165 A 165 B 166 A 166 B 166 C 167 168 A 168 B 168 C 168 D 168 E 168 F 169 A* |  |  |  |
|  *169 B 170 A 170 B 170 C 171 C 171 E 172* |  |  |  |
| *A13 - Regenerari pe cale naturala cu reusita partiala* |  | *7,50* | *7,50* |
|  *171 A* |  |  |  |
| *A2 - Paduri si terenuri destinate impaduririi pentru care nu se reglementeaza* | *51,59* |  | *51,59* |
|  *recoltarea de produse principale* |  |  |  |
| *A21 - Paduri inclusiv plantatii cu reusita definitiva* | *51,59* |  | *51,59* |
|  *170 D 171 B 171 D* |  |  |  |
| ***B - Terenuri afectate gospodaririi silvice*** |  |  | *1,28* |
| *B7 - Terenuri cultivate pentru nevoile administratiei* |  |  | *1,28* |
|  *169A 170A* |  |  |  |
|  *TOTAL : A + B + C + D* | *51,59* | *284,33* | *337,20* |

*Prin gruparea arboretelor în cadrul aceluiași tip în raport cu categoriile funcționale pentru care sunt indicate măsuri silviculturale similare au rezultat tipurile funcționale prezentate în tabelul următor:*

| *Tipul de categorie funcțională* | *Categorii funcționale* | *Țeluri de gospodărire* | *Suprafața* |
| --- | --- | --- | --- |
| *hectare* | *%* |
| *II* | *1 – 3.H* | *Protecție* | *9,50* | *3* |
| *1 – 5.I* | *Protecție* | *42,09* | *13* |
| *Total tip categorie funcțională II* |  |  | *51,59* | *15* |
| *VI* | *2 – 1.C* | *Producție și protecție* | *284,33* | *85* |
| *Total tip categorie funcțională VI* |  |  | *284,33* | *85* |
| *Total* | *335,92* | *100* |

*Bazele de amenajare*

*- regimul: codru regulat;*

*- compoziția-țel: corespunzătoare tipului natural fundamental de pădure pentru arboretele exploatabile și compoziția-țel la exploatabilitate pentru celelalte arborete;*

*- tratamente: tăieri progresive;*

*- exploatabilitatea: SUP A – 104 ani; exploatabilitate tehnică, pentru pădurile din grupa a II-a funcțională, și de protecție, pentru pădurile din grupa I-a funcțională, tipurile III–IV de categorii funcționale;*

*- ciclul: SUP A – 110 ani.*

*Posibilitatea*

*Posibilitatea de produse principale*

*Prin amenajamentul U.P. V Șoimuș s-au propus următorii indicatori de recoltare a masei lemnoase:*

| *Tratamentul* | *Suprafața de parcurs [hectare]* | *Volumul de extras [metri cubi]* | *Posibilitatea pe specii**[metri cubi]* |
| --- | --- | --- | --- |
| *Totală* | *Anuală* | *Total* | *Anual* | *FA* |
| *Tăieri progresive* | *33,48* | *3,35* | *2432* | *243* | *243* |
| *Total* | *33,48* | *3,35* | *2432* | *243* | *243* |

*Urmează a se parcurge anual o suprafață de 3,35 hectare cu un volum mediu de 73 mc/ha, iar indicele de recoltare este de 0,9 mc/an/ha.*

*Pentru această unitate de producție s-a propus un singur tip de tratament:*

*- tăieri progre­sive, care impune regenerarea arboretelor pe cale naturală, regenerare sub masiv, în amestecuri de molid-brad-fag.*

*Tăieri progresive cu o singură intervenție în deceniu se vor executa în următoarele subparcele:*

*- tăieri progresive de punere în lumină: 165A, 166A;*

*- tăieri progresive de racordare: 166B.*

##### *Posibilitatea de produse secundare și tăieri de igienă*

*Produsele secundare sunt cele ce rezultă în urma efectuării lucrărilor de îngrijire și conducere a arboretelor.*

*Defalcarea posibilității de produse secundare pe lucrări propuse și specii este următoarea:*

|  |  |  |  |
| --- | --- | --- | --- |
| *Lucrări* | *Tipul func-țional* | *Suprafața [ha]* | *Volum [mc]* |
| *Totală* | *Anuală* | *Total* | *Anual* |
| *Degajări* | *II* | *‒* | *‒* | *‒* | *‒* |
| *III-VI* | *‒* | *‒* | *‒* | *‒* |
| *Total* | *‒* | *‒* | *‒* | *‒* |
| *Curățiri* | *II* | *‒* | *‒* | *‒* | *‒* |
| *III-VI* | *60,69* | *6,10* | *524* | *52* |
| *Total* | *60,69* | *6,10* | *524* | *52* |
| *Rărituri* | *II* | *47,79* | *4,78* | *1233* | *123* |
| *III-VI* | *153,09* | *15,31* | *4098* | *410* |
| *Total* | *200,88* | *20,09* | *5331* | *533* |
| *Produse secundare* | *II* | *47,79* | *4,78* | *1233* | *123* |
| *III-VI* | *213,78* | *21,41* | *4622* | *462* |
| *Total* | *261,57* | *26,19* | *5855* | *585* |
| *Tăieri de igienă* | *II* | *2,38* | *2,38* | *14* | *1* |
| *III-VI* | *29,48* | *29,48* | *226* | *23* |
| *Total* | *31,86* | *31,86* | *240* | *24* |
| *Total**general* | *II* | *50,17* | *7,16* | *1247* | *124* |
| *III-VI* | *243,26* | *50,89* | *4848* | *485* |
| *Total* | *293,43* | *58,05* | *6095* | *609* |

*Măsurile culturale necesare pentru îngrijirea și conducerea arboretelor după realizarea stării de masiv sunt: curățirile, răriturile și tăierile de igienă.*

*Anual se va parcurge cu curățiri o suprafață de 6,10 hectare și se va extrage un volum de 52 mc/an, cu rărituri o suprafață de 20,09 hectare și se va extrage un volum de 533 mc/an și cu tăieri de igienă o suprafață de 31,86 hectare și se va recolta un volum aproximativ de 240 mc/an.*

*Suprafața este obligatoriu de parcurs anual pentru toate lucrările, iar volumul indicat are caracter orientativ. Dacă în cursul deceniului și alte arborete, care nu au fost incluse în „Planul lucrărilor de îngrijire a arboretelor“, îndeplinesc condițiile de a fi parcurse cu lucrări, acestea se vor efectua pentru a nu împiedica buna dezvoltare a arboretelor respective.*

*Posibilitatea din produse secundare este accesibilă în proporție de 89% la instalațiile de transport existente. Materialul lemnos rezultat din rărituri se va fasona și se valorifica sub formă de araci, pari, fascine, lemn de foc și sortimente pentru industrializare, resturile urmând a fi adunate în grămezi de crăci.*

##### *Măsuri de gospodărire a arboretelor cu funcții speciale de protecție*

*Arboretele încadrate în tipul de categorie funcțională T.II vor fi gospodărite în cadrul unei subunități de tip „M” - păduri supuse regimului de conservare deosebită (categoriile funcționale 3.H, 5.I – 51,59 hectare) și îndeplinesc funcții de* *protecție climatice și funcții de protecție a unor specii ocrotite de faună (cocoș de munte) și funcții de protecție a unor ecosisteme cu elemente naturale de valoare deosebită. În aceste arborete nu se vor executa decât împădurirea golurilor, lucrări de îngrijire, tăieri de igienă și lucrări speciale de conservare.*

##### *Lucrările de ajutorarea regenerărilor naturale și de împădurire*

*Prin elaborarea „Planului lucrărilor de regenerare și împădurire“ se urmărește introducerea imediată în producție a terenurilor destinate împăduririi și regenerării cu speciile forestiere cele mai indicate din punct de vedere economic și ecologic. Planificarea acestor lucrări s-a făcut ținând cont de situația înregistrată cu prilejul descrierii unităților amenajistice, de nevoile de regenerare ce decurg din aplicarea planului de recoltare a produselor principale, a lucrărilor de îngrijire, de necesitatea asigurării unor structuri corespunzătoare ale arboretelor în raport cu funcțiile atribuite, precum și de cerința împăduririi urgente a tuturor terenurilor goale din fondul forestier. S-a avut în vedere, cu precădere, asigurarea regenerării naturale cu specii autohtone valoroase de fag și brad, alături de care se vor introduce speciile de amestec necesare ( paltin de munte, ș.a.), care să contribuie la sporirea productivității și asigurarea stabilității arboretelor.*

*În tabelul următor se prezintă categoriile de lucrări și suprafața de parcurs pentru fiecare din aceste lucrări:*

|  |  |  |
| --- | --- | --- |
| *Simbol* | *Categoria de lucrări* | *Suprafața de parcurs [ha]* |
| *A* | *Lucrări necesare pentru asigurarea regenerării naturale* | *5,21* |
| *B* | *Lucrări de regenerare* | *2,25* |
| *C* | *Completări în arboretele care nu au închis starea de masiv* | *0,45* |
| *D* | *Îngrijirea culturilor tinere* | *0,60* |

*Dacă după împădurirea golurilor nu se va realiza o consistență corespunzătoare se vor executa completări, acolo unde va fi necesar.*

##### *Repartiția fondului forestier pe grupe, subgrupe și categorii funcționale este prezentată în tabelul următor:*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| *Nr. crt.* | *Unitate amenajistică* | *SUP* | *Suprafața**[ha]* | *Categorii**funcționale* | *Tip funcțional* | *Tip de pădure* | *Consistența* | *Vârsta**[ani]* | *Lucrare propusă* | *Volum de extras**[mc]* |
| *1* | *164 A* | *A* | *10,73* | *2-1C* | *T.VI* | *1341* | *0,8* | *75* | *Tăieri de igienă* | *97* |
| *2* | *164 B* | *A* | *45,09* | *2-1C* | *T.VI* | *1341* | *0,9* | *50* | *Rărituri* | *1244* |
| *3* | *165 A* | *A* | *11,09* | *2-1C* | *T.VI* | *1341* | *0,5* | *160* | *Tăieri progresive (punere în lumină)* | *887* |
| *4* | *165 B* | *A* | *4,34* | *2-1C* | *T.VI* | *1341* | *0,9* | *20* | *Curățiri* | *52* |
| *5* | *166 A* | *A* | *7,48* | *2-1C* | *T.VI* | *1341* | *0,5* | *120* | *Tăieri progresive (punere în lumină)* | *650* |
| *6* | *166 B* | *A* | *14,91* | *2-1C* | *T.VI* | *1341* | *0,1* | *145* | *Tăieri progresive (racordare), împăduriri* | *895* |
| *7* | *166 C* | *A* | *1,14* | *2-1C* | *T.VI* | *1341* | *0,9* | *20* | *Curățiri* | *6* |
| *8* | *167* | *A* | *23,63* | *2-1C* | *T.VI* | *1341* | *1* | *15* | *Curățiri, Rărituri* | *466* |
| *9* | *168 A* | *A* | *2,74* | *2-1C* | *T.VI* | *1341* | *0,7* | *170* | *Tăieri de igienă* | *21* |
| *10* | *168 B* | *A* | *20,37* | *2-1C* | *T.VI* | *1341* | *0,9* | *60* | *Rărituri* | *447* |
| *11* | *168 C* | *A* | *9,05* | *2-1C* | *T.VI* | *1341* | *0,9* | *50* | *Rărituri* | *272* |
| *12* | *168 D* | *A* | *0,18* | *2-1C* | *T.VI* | *1341* | *0,7* | *50* | *Tăieri de igienă* | *1* |
| *13* | *168 E* | *A* | *6,04* | *2-1C* | *T.VI* | *1341* | *0,9* | *15* | *Curățiri* | *46* |
| *14* | *168 F* | *A* | *1,66* | *2-1C* | *T.VI* | *1341* | *0,9* | *15* | *Curățiri* | *22* |
| *15* | *169 A* | *A* | *23,32* | *2-1C* | *T.VI* | *1341* | *0,8* | *55* | *Rărituri* | *369* |
| *16* | *169 B* | *A* | *14,17* | *2-1C* | *T.VI* | *1341* | *0,9* | *45* | *Rărituri* | *462* |
| *17* | *169A* | *–* | *0,2* | *–* | *–* | *–* | *–* | *–* | *–* | *–* |
| *18* | *170 A* | *A* | *13,53* | *2-1C* | *T.VI* | *1341* | *0,8* | *20* | *Tăieri de igienă* | *93* |
| *19* | *170 B* | *A* | *0,36* | *2-1C* | *T.VI* | *1341* | *0,7* | *60* | *Tăieri de igienă* | *3* |
| *20* | *170 C* | *A* | *1,94* | *2-1C* | *T.VI* | *1341* | *0,7* | *20* | *Tăieri de igienă* | *11* |
| *21* | *170 D* | *M* | *42,09* | *1-5I* | *T.II* | *1341* | *0,9* | *50* | *Rărituri* | *1046* |
| *22* | *170A* | *–* | *1,08* | *–* | *–* | *–* | *–* | *–* | *–* | *–* |
| *23* | *171 A* | *A* | *7,5* | *2-1C* | *T.VI* | *1341* | *0,7* | *15* | *Completări, îngrijirea culturilor* | *–* |
| *24* | *171 B* | *M* | *7,12* | *1-3H* | *T.II* | *1341* | *0,9* | *45* | *Rărituri* | *187* |
| *25* | *171 C* | *A* | *35,23* | *2-1C* | *T.VI* | *1341* | *0,9* | *45* | *Rărituri* | *1043* |
| *26* | *171 D* | *M* | *2,38* | *1-3H* | *T.II* | *1341* | *0,7* | *10* | *Tăieri de igienă* | *14* |
| *27* | *171 E* | *A* | *15,03* | *2-1C* | *T.VI* | *1341* | *0,9* | *20* | *Curățiri* | *120* |
| *28* | *172* | *A* | *14,8* | *2-1C* | *T.VI* | *1341* | *0,9* | *20* | *Curățiri* | *73* |

*Instalații de transport*

*Rețeaua instalațiilor de transport utilizată în gospodărirea fondului forestier însumează 3,6 km drumuri forestiere asigurând accesibilitatea fondului forestier în proporție de 83%.*

*Nu a fost propusă construirea de noi drumuri forestiere.*

***Măsurile în caz de calamități***

*În cazul aparitiei unor calamiăți naturale (doborâturi de vânt, rupturi de vânt si zăpadă, incendii, uscări în masă, atacuri de dăunatori) în care intensitatea fenomenelor depășeste prevederile amenajamentului, efectele neputând fi înlaturate prin aplicarea lucrărilor propuse în prezentul amenajament, se vor aplica prevederile Ordinului nr. 766/23.07.2018 pentru aprobarea normelor tehnice privind elaborarea amenajamentelor silvice, modificarea prevederilor acestora și schimbarea categoriei de folosință a terenurilor din fond forestier si a Metodologiei privind aprobarea depășirii posibilității/posibilității anuale în vederea recoltării produselor accidentale I. În cazul în care apar modificari legislative în ceea ce priveste apariția unor calamități se vor respecta prevederile legale în vigoare de la data apariției fenomenului.*

*Principalele măsuri care se pot lua în cazul apariției unor calamități naturale, în vederea eliminării cât mai rapide a efectelor negative a acestora și stoparea extinderii fenomenelor, sunt următoarele:*

*- constituirea unei rezerve de 20% din posibilitatea anuală de produse principale, care va putea fi autorizată la tăiere după data de 15 septembrie a anului, în cazul în care pe parcursul anului nu vor exista produse accidentale, respectiv material lemons rezultat din calamități. În acest sens nu se vor depăși prevederile anuale referitoare la posibilitatea recoltării de material lemons provenit din produse principale;*

 *- pentru volumul recoltat din calamități se vor face precomptările necesare în sensul opririi de la tăiere a unui volum echivalent de produse principale din planul decenal;*

*- materializarea pe harta UP-ului sau tabelar a suprafețelor afectate de doborâturirupturi în masă sau dispersate sau a suprafețelor afectate de dăunatori, pentru estimarea fenomenului;*

*- măsurarea suprafețelor afectate de doborâturi/rupturi de vânt/zăpadă în masă precum și a suprafețelor mari afectate de dăunatori;*

*- punerea în valoare în regim de urgență a masei lemnoase din suprafețele calamitate, în vederea limitării efectelor negative ale fenomenului;*

*- valorificarea urgentă a masei lemnoase pe picior sau în faze prin licitații, sau la populație prin exploatarea acesteia pe bază de contracte prestări de servicii;*

*- curățatea de resturi de exploatare a suprafețelor afectate în masa de doborâturi sau rupturi de vânt/zăpadă sau prin atacuri ale daunătorilor forestieri;*

*- împădurirea suprafețelor afectate în masa de doborâturi/rupturi de vânt - zăpadă/insecte în termen de cel mult două sezoane de vegetație de la recoltarea masei lemnoase;*

*- măsuri de depistare și combatere a insectelor xilofage (Ips ) prin amplasare de panouri cu feromoni, precum și dăunătorilor prezenți în plantații (Hylobbius/Hylastes – la rășinoase);*

*Prin amenajament nu sunt propuse realizarea de drumuri forestiere noi și nu se stabilește cadrul pentru realizarea proiectelor care sunt prevăzute în anexele nr. 1 și 2 din Directiva EIA, respectiv Legea 292/2018 privind evaluarea impactului asupra proiectelor pubice și private asupra mediului.*

*Accesul la fondul forestier se realizează pe drumuri forestiere și drumuri publice existente.*

*Planul nu implică alte activităţi decât cele legate de silvicultură şi exploatare forestieră.*

*Amenajamentul silvic al UP V Șoimuș se integrează în obiectivele normale de conservare a naturii. Suprafaţa din amenajament nu se suprapune peste nicio arie protejată din zonă.*

*Managementul propus de Amenajamentul Silvic urmăreşte menţinerea interacţiunii armonioase a omului cu natura prin protejarea diversităţii habitatelor, speciilor şi peisajului.*

*Amenajamentul se corelează cu amenajamentele silvice ale suprafeţelor limitrofe, creând condiţii optime pentru a asigura continuitatea vegetaţiei fondului forestier*

***În urma verificării ediției a 14-a a Catalogului pădurilor virgine și cvasivirgine din România, publicat pe site-ul Ministerului Mediului, Apelor și Pădurilor, la data de 12.05.2023, fondul forestier cuprins în UP V Șoimuș nu este inclus în Catalogului pădurilor virgine și cvasivirgine din România.***

***1.Caracteristicile planurilor şi programelor cu privire, în special, la:***

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

*- prin amenajamentul silvic nu se implementează viitoare proiecte aşa cum sunt definite conform anexelor nr.1 și 2 ale Legii nr. 292/2018,*

*Amenajamentul Silvic nu prevede:*

 *- realizarea de construcţii (inclusiv drumuri forestiere);*

*- realizarea de lucrări care să devieze cursuri de apă, poluare fonică pe perioadă lungă şi continuu sau prin care să se exploateze zăcăminte naturale de suprafaţă sau subterane (inclusiv ape);*

*- împăduriri pentru terenuri pe care nu a existat anterior vegetaţie forestieră;*

*- realizarea de defrişări în vederea schimbării categoriei de folosinţă a terenului;*

*- crearea de bariere care să ducă la izolarea reproductivă a vreunei specii de interes comunitar;*

*- utilizarea, stocarea, transportul sau prelucrarea de substanţe, materiale, deşeuri solide care ar putea afecta speciile sau habitatele din aceste suprafeţe;*

*- nu sunt prevăzute lucrări de demolare;*

*- nu sunt prevăzute racordări la rețele de apă, curent, gaz, canalizare.*

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

*- în zonă nu sunt propuse alte planuri sau programe;*

*c) relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

*- în baza prevederilor Amenajamentului Silvic, gospodărirea pădurilor se va face în conformitate cu prevederile Codului Silvic (Legea 46/2008, cu modificările ulterioare), fapt ce conduce la menţinerea sau refacerea unei stări de conservare favorabile a habitatelor forestiere, implicit la menţinerea şi îmbunătăţirea tuturor habitatelor şi speciilor existente în cadrul teritoriului luat în studiu;*

*d) problemele de mediu relevante pentru plan sau program;*

*- în activitatea de exploatare forestieră nu se folosesc utilaje ale căror emisii de noxe să ducă la efecte asupra sănătăţii populaţiei şi a animalelor din zonă;*

*- pentru diminuarea impactului asupra factorilor de mediu se impun o serie de măsuri:*

*Factorul de mediu aer:*

*- folosirea de utilaje şi mijloace auto dotate cu motoare termice care să respecte normele de poluare EURO 3 - EURO 5;*

*- efectuarea la timp a reviziilor şi reparaţiilor a motoarelor termice din dotarea utilajelor şi a mijloacelor auto;*

*- etapizarea lucrărilor silvice cu distribuirea desfăşurării lor pe suprafeţe restrânse de pădure;*

*- folosirea unui număr de utilaje şi mijloace auto de transport adecvat fiecărei activităţi şi evitarea supradimensionării acestora;*

*- evitarea funcţionării în gol a motoarelor utilajelor şi a mijloacelor auto;*

*Zgomot şi vibraţii:*

*- zgomotul şi vibraţiile sunt generate de funcţionarea motoarelor sculelor (drujbelor), utilajelor şi a mijloacelor auto. Datorită numărului redus al acestora, soluţiilor constructive şi al nivelului tehnic superior de dotare, nivelul zgomotului şi al vibraţiilor se va situa în limite acceptabile. Totodată mediul în care acestea se produc (pădure cu multă vegetaţie) va contribui direct la atenuarea lor şi la reducerea distanţei de propagare.*

*Factorul de mediu apă:*

*- stabilirea căilor de acces provizorii la o distanţă minimă de 1,5 m faţă de orice curs de apă;*

*- depozitarea resturilor de lemne şi frunze rezultate şi a rumeguşului nu se va face în zone cu potenţial de formare de torenţi, albiile cursurilor de apă sau în locuri expuse viiturilor;*

*- amplasarea platformelor de colectare în zone accesibile mijloacelor auto pentru încărcare, situate cât mai aproape de drumul judetean;*

*- este interzisă depozitarea masei lemnoase în albiile cursurilor de apă sau în locuri expuse viiturilor;*

*- este interzisă executarea de lucrări de întreţinere a motoarelor mijloacelor auto sau a utilajelor folosite la exploatarea fondului forestier în zone situate în pădure, albiile cursurilor de apă sau în locuri expuse viiturilor;*

*- eliminarea imediată a efectelor produse de pierderi accidentale de carburanţi şi lubrifianţi;*

*- este interzisă alimentarea cu carburanţi a mijloacelor auto sau a utilajelor folosite la exploatarea fondului forestier în zone situate în pădure, în albiile cursurilor de apă sau în locuri expuse viiturilor;*

*- evitarea traversării cursurilor de apă de către utilajele şi mijloacele auto care deservesc activitatea de exploatare;*

*Factorul de mediu sol:*

*- adoptarea unui sistem adecvat (ne-târâit) de transport a masei lemnoase, cel puţin acolo unde solul are compoziţie de consistenţă ”moale” în vederea scoaterii acesteia pe locurile de depozitare temporară;*

*- alegerea de trasee ale căilor provizorii de scoatere a masei lemnoase cu o declivitate sub 20 % (mai ales pe versanţi);*

*- alegerea de trasee ale căilor provizorii de scoatere a masei lemnoase care să evite, pe cât posibil, coborâri pe pante de lungime şi înclinaţie mari;*

*- alegerea de trasee ale căilor provizorii de scoatere a masei lemnoase care să parcurgă distanţe cât se poate de scurte;*

*- dotarea utilajelor care deservesc activitatea de exploatare forestieră (TAF - uri) cu anvelope de lăţime mare care să aiba ca efect reducerea presiunii pe sol şi implicit reducerea fenomenului de tasare;*

*- refacerea portanţei solului (prin nivelarea terenului) pe traseele căilor provizorii de scoatere a masei lemnoase, dacă s-au format şanţuri sau şleauri;*

*Factori destabilizatori: la momentul parcurgerii terenului nu au fost identificaţi factori destabilizatori.*

*Măsurile impuse pentru prevenirea și reducerea potențialelor efecte adverse asupra mediului:*

*- păstrarea a minim 5 arbori maturi, uscaţi sau în descompunere pe hectar, pentru a asigura un habitat potrivit pentru ciocănitori, păsări de pradă, insecte şi numeroase plante inferioare (fungi, ferigi, briofite, etc) – în toate unităţile amenajistice;*

*- păstrarea arborilor cu scorburi ce pot fi utilizate ca locuri de cuibărit de către păsări şi mamifere mici - în toate unităţile amenajistice;*

*- menţinerea bălţilor, pâraielor, izvoarelor şi a altor corpuri mici de apă, mlaştini, smârcuri, într-un stadiu care să le permită să îşi exercite rolul în ciclul de reproducere al peştilor, amfibienilor, insectelor etc. prin evitarea fluctuaţiilor excesive ale nivelului apei, degradării digurilor naturale şi poluării apei – în toate unităţile amenajistice;*

*- adaptarea periodizării operaţiunilor silviculturale şi de tăiere aşa încât să se evite interferenţa cu sezonul de reproducere al speciilor animale sensibile, în special cuibăritul de primăvară şi perioadele de împerechere ale păsărilor de pădure – în toate unităţile amenajistice;*

*- menţinerea terenurilor pentru hrana vânatului şi a terenurilor administrative la stadiul actual evitându-se împădurirea acestora;*

*- arboretele ce au fost identificate ca fiind arborete cu stare nefavorabilă sau parţial favorabilă, în care au fost propuse lucrări de curăţiri sau rărituri, vor fi conduse pentru a asigura îmbunătăţirea stării de conservare. Aceste arborete necesită intervenţii pentru reconstrucţie ecologică, prin promovarea speciilor specifice habitatului, aflate diseminat sau în proporţie redusă în arborete – în toate arboretele în care s-au propus rărituri sau curăţiri;*

*- compoziţiile ţel şi compoziţiile de regenerare vor fi adaptate pentru a asigura compoziţia tipică a habitatelor – în unităţile amenajistice propuse pentru completări, împăduriri sau promovarea regenerării naturale;*

*- realizarea unor lucrări de îngrijire și conducere a arboretelor prin care să se mențină și să se îmbunătățească starea de sănătate, stabilitatea și biodiversitatea naturală;*

*- promovarea regenerării naturale a pădurilor, condiție de păstrare a diversității genetice, respectiv la tăierile definitive se vor lăsa și arbori netăiați în parchet, condiție de păstrare a biodiversității;*

*- asigurarea măsurilor necesare pentru prevenirea incendiilor;*

*- în arboretele tinere se va menține și un procent de specii pioniere, folosite ca hrană de către speciile de mamifere sălbatice;*

*- ori de câte ori procesul tehnologic de exploatare a masei lemnoase implică traversarea unui fir de apă, lemnul va fi traversat pe podeţe de trecere, astfel încât sa nu fie afectată fauna acvatică formată din peşti, amfibieni, reptile, etc.;*

*- se vor exploata numai arborii marcaţi şi predaţi spre exploatare;*

*- dacă prin doborârea arborilor au fost vătămaţi arbori nemarcaţi, gestionarul de parchet este obligat să sesizeze imediat administratorul fondului forestier;*

*- nu se vor amenaja depozite de carburanţi în pădure şi în apropierea cursurilor de apă;*

*- nu se vor executa lucrări de întreţinere/reparaţii ale motoarelor şi schimburi de ulei pe raza parchetelor. Aceste lucrări se vor efectua numai pe amplasamente autorizate;*

*- se interzice orice fel de deversare pe sol și în apele de suprafaţă, apele subterane;*

*- eșalonarea tăierilor pe suprafețe mici, pentru a permite refugiul animalelor în zonele neafectate de tăieri;*

*- păstrarea unor distanțe adecvate pentru a nu perturba speciile rare sau periclitate, a căror prezență a fost confirmată;*

*- pentru conservarea biodiversității, se vor respecta măsurile prevăzute de O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea nr. 49/2011, astfel:*

*- pentru speciile protejate de plante, păsări și animale sălbatice terestre, acvatice și subterane, care trăiesc atât în ariile naturale protejate, cât și în afara lor, sunt interzise:*

*a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

*b) perturbarea intenționată în cursul perioadei de reproducere, de creștere, de hibernare și de migrație;*

*c) deteriorarea, distrugerea și/sau culegerea intenționată a cuiburilor și/sau ouălor din natură;*

*d) deteriorarea și/sau distrugerea locurilor de reproducere ori de odihnă;*

*e) recoltarea florilor și a fructelor, culegerea, tăierea, dezrădăcinarea sau distrugerea cu intenție a acestor plante în habitatele lor naturale, în oricare dintre stadiile ciclului lor biologic;*

*f) deținerea, transportul, vânzarea sau schimburilor în orice scop, precum și oferirea spre schimb sau vânzare a exemplarelor luate din natură, în oricare dintre stadiile ciclului lor biologic;*

*- în vederea protejării tuturor speciilor de păsări, inclusiv a celor migratoare, sunt interzise:*

*a) uciderea sau capturarea intenționată, indiferent de metoda utilizată;*

*b) deteriorarea, distrugerea și/sau culegerea intenționată a cuiburilor și/sau ouălor din natură;*

*c) culegerea ouălor din natură și păstrarea acestora;*

*d) perturbarea intenționată, în special în cursul perioadei de reproducere sau de maturizare, dacă o astfel de perturbare este relevantă;*

*e) deținerea exemplarelor din speciile pentru care sunt interzise vânarea și capturarea;*

*f) vânzarea, deținerea și/sau transportul în scopul vânzării și oferirii spre vânzare a acestora în stare vie ori moartă sau a oricăror părți ori produse provenite de la acestea, ușor de identificat.*

*În vederea conservării biodiversităţii este necesară aplicarea unor măsuri pentru protejarea unor zone deosebite, diferite de zonele alăturate, cum ar fi habitatele marginale sau fragile (liziere, zone umede, grohotişuri, stâncării):*

*- încă de la lucrările de îngrijire şi conducere a arboretelor, se va acorda o atenţie deosebită lizierelor, mai ales că în această unitate de producţie sunt numeroase trupuri de pădure izolate, sau care se învecinează cu terenuri cu alte folosinţe (păşuni şi fâneţe), acestea fiind o zonă de trecere de la ecosistemul forestier la ecosistemul pajiştilor şi fâneţelor. În cazul tăierilor de regenerare definitive, în aceste zone de lizieră se va păstra o bandă de arbori de lăţime suficientă atât pentru a proteja arboretul viitor cât şi pentru conservarea biodiversităţii;*

*- în cazul zonelor umede, cu înmlăştinare, din cuprinsul unor arborete, zone ce nu pot fi constituite în subparcele distincte din cauza suprafeţei mici, se vor evita extragerile de arbori, atât în cazul lucrărilor de îngrijire şi conducere, cât şi în cazul tăierilor de regenerare;*

*- în zonele de mal ale pâraielor prin lucrările silvotehnice se va menţine o compoziţie diversificată, atât pentru protecţia malurilor cât şi pentru biodiversitate;*

*- în zonele cu grohotiş şi stâncării se vor evita intervenţiile silvotehnice, atât pentru protecţia solului cât şi pentru menţinerea condiţiilor specifice în vederea protejării biodiversităţii caracteristice acestor suprafeţe.*

*Fondul forestier din UP V Șoimuș administrat prin OS Dealu Negru nu se suprapune cu arii naturale protejate de interes național, internațional sau de interes comunitar.*

*e) relevanţa planului sau programului pentru implementarea legislaţiei naţionale şi comunitare de mediu (de exemplu, planurile şi programele legate de gospodărirea deşeurilor sau de gospodărirea apelor).*

*S-au luat în considerare:*

*- Legea nr. 46/2008-Codul Silvic, cu modificările și completările ulterioare;*

*- Ordinul Ministrului Mediului şi Pădurilor nr. 1540/03.06.2011 pentru aprobarea Instrucţiunilor privind termenele, modalităţile şi perioadele de colectare, scoatere şi transport al materialului lemnos, cu modificările și completările ulterioare;*

*- O.U.G. nr. 57/20.06.2007 privind regimul ariilor naturale protejate, conservarea habitatelor naturale a florei şi faunei sălbatice, aprobată cu modificări şi completări prin Legea nr. 49/2011.*

**2.Caracteristicile efectelor şi ale zonei posibil a fi afectate cu privire, în special, la**:

*Amenajamentul silvic propune lucrări silvice pentru următorii 10 ani, care au ca scop:*

 *- gestionarea durabilă a pădurii;*

 *- creșterea capacității de protecție a pădurii, inclusiv ameliorarea rapidă a deficiențelor constatate la întocmirea amenajamentului silvic analizat;*

 *- conservarea și ameliorarea biodioversității, în scopul maximizării stabilității și potențialului funcțional al pădurilor.*

*Efectele de mediu asociate acțiunilor sunt caracteristice tuturor activităților de șantier silvic și presupun:*

*– creșterea disconfortului faunei din zonă prin creșterea nivelului de zgomot asociat traficului și acțiunii utilajelor asociate lucrărilor silvice;*

*– poluare accidentală a solului prin scurgere accidentală de produse petroliere;*

*– impurificarea aerului prin sporirea emisiilor de gaze de ardere asociate de asemenea activității utilajelor cu care se efectuează lucrările propuse;*

*– depozitare necorespunzătoare a deșeurilor de exploatare.*

*Toate aceste efecte au o probabilitate mică de apariție având în vedere că vor fi inițiate de structura de administrare a fondului forestier, astfel încât efectele negative să fie diminuate la minimum, iar gestionarea activităților de șantier, utilaje, deșeuri etc., va fi efectuată cu scopul eliminării efectelor negative asuopra mediului. Efectele vor fi locale, temporare și reversibile (mediul va avea capacitatea ca în scurt timp să atenueze efectele și să revină la starea inițială), iar durata va fi una redusă.*

*b) natura cumulativă a efectelor;*

*Activitățile de management ale fondului forestier vizat de amenajament se pot cumula cu alte activități desfășurate în zonă, de recreere (drumeții), cules fructe de pădure sau ciuperci, circulație pe drumuri publice, dar cum impactul asociat planului este redus, nu se estimează nici prin cumulare impact ridicat (semnificativ) ca intensitate.*

*c) natura transfrontieră a efectelor;*

*- planul nu se va implementa în apropierea frontierei de stat;*

*d) riscul pentru sănătatea umană sau pentru mediu (de exemplu, datorită accidentelor);*

*- planul nu constituie un risc pentru mediu sau sănătate;*

*e) mărimea şi spaţialitatea efectelor (zona geografică şi mărimea populaţiei potenţial afectate);*

*- lucrările silvice sunt propuse pe suprafețe limitate de teren, eșalonate pe 10 ani, efectele asociate implementării acțiunilor care se pot cuantifica în activități concrete se vor manifesta strict local, vor afecta pe termen scurt (lucrările propuse).*

 *f) valoarea şi vulnerabilitatea arealului posibil a fi afectat, date de plan: planul nu se implementează într-o zonă vulnerabilă;*

*(i) caracteristicile naturale speciale sau patrimoniul cultural;*

*- fondul forestier nu este amplasat în zone naturale speciale sau patrimoniul cultural;*

*(ii) depăşirea standardelor sau a valorilor limită de calitate a mediului;*

*- nu vor fi depășite standardelor sau valorilor limită de calitate a mediului;*

*(iii) folosirea terenului în mod intensiv;*

*- prin plan se dorește gestionarea durabilă a pădurii, creșterea capacității de protecție a pădurii, conservarea și ameliorarea biodioversității, în scopul maximizării stabilității și potențialului funcțional al pădurilor*

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional.*

*Fondul forestier din amenajamentul UP V Șoimuș nu se suprapune cu arii naturale protejate de interes național, internațional sau de interes comunitar.*

*În concluzie, având în vedere că:*

*- zona studiată, în cadrul amenajamentului menţionat nu intră sub incidenţa art. 28 din Legea nr. 49/ 2011 pentru modificarea O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice;*

*- în conformitate cu H.G. nr. 1076/2004, art. 11 şi luând în considerare criteriile pentru determinarea efectelor semnificative potenţiale asupra mediului prevăzute în Anexa 1, planul nu ridică probleme din punct de vedere al protecţiei mediului şi nu prezintă efecte probabile asupra zonei din vecinătatea amplasamentului studiat, prin urmare* ***planul nu necesită evaluare de mediu şi nu necesită evaluare adecvată.***

**Obligațiile titularului:**

* Titularul are obligaţia de a supune procedurii de adoptare planul şi orice modificare a acesteia, numai în forma avizată de autoritatea competentă de protecţia mediului;
* Respectarea prevederilor amenajamentului silvic, care are ca obiectiv principal garantarea realizării unei gospodăriri durabile a pădurilor;
* Se va notifica APM Bistrița-Năsăud în situația în care intervin modificări de fond ale datelor care au stat la baza emiterii prezentei decizii;
* Răspunderea pentru corectitudinea informațiilor puse la dispoziție autorității competente pentru protecția mediului și a publicului revine în totalitate titularului planului.

**Informarea şi participarea publicului la procedura de evaluare de mediu/procedura de evaluare adecvată:**

A.P.M. Bistriţa-Năsăud a asigurat accesul liber al publicului la informații prin:

* Anunțuri publicate de titular în ziarul Răsunetul de Bistrița-Năsăud în data de 25.04.2023 și 28.04.2023 privind depunerea notificării în vederea obținerii avizului de mediu și pe site-ul A.P.M. Bistrița-Năsăud în data de 28.04.2023;
* Anunțul privind decizia inițială publicat de titular în ziarul Răsunetul din 06.09.2024;
* Anunț public privind decizia inițială a etapei de incadrare publicat pe site-ul APM Bistrița-Năsăud în data de 06.09.2024;
* Documentația depusă și completările ulterioare au fost accesibile spre consultare de către public pe toată durata derulării procedurii de reglementare la sediul A.P.M. Bistriţa-Năsăud, la sediul Asociaţiei Composesoratul de pădure Şoimuş „Compad” și la sediul Ocolului Silvic Dealu Negru.

Nu au existat comentarii/contestații din partea publicului interesat/potențial afectat până la această etapă de procedură.

**Planul nu necesită evaluare de mediu, nu necesită evaluare adecvată și se adoptă fără aviz de mediu.**

**Prezenta decizie poate fi contestată în conformitate cu prevederile Legii contenciosului administrativ nr. 554/2004, cu modificările şi completările ulterioare.**

DIRECTOR EXECUTIV, ŞEF SERVICIU

 AVIZE, ACORDURI, AUTORIZAȚII,

 biolog-chimist Sever Ioan ROMAN

 ing. Marinela Suciu

ÎNTOCMIT,

 ing. Cornelia Vrăsmaș

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr. 20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: office@apmbn.anpm.ro website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |